Circuitus Franciae 2010
Circuitus Franciae 2010 fuit nonagensimus septimus Circuitus Franciae. Coepit certamen in prologo octo km longo Roterodami die 3 Iulii (in primo itineris initio in Nederlandia post 1996), et in Campis Elysiis Lutetiae die 25 Iulii finivit. Stationes prima, secunda, et tertia per Nederlandiam et Belgium transierunt per vias quae, ut eae imitarentur proprietates "classicarum" veris certaminum birotariorum, propositae sunt, cum septem curriculis lapidibus resartis 13.2 km longis—maxima circuitús longinquitas lapidibus resartis post 1983, per stationem tertiam. Erunt sex stationes montuosae, quarum tres in montibus finierunt. Fuit solum unum longum certamen temporis ("certamen hominis contra horologium"), quod more hodierno ad diem paenultimum reddetur. Iter Circuitús Franciae 2010 publice nuntiatum est die 14 Octobris 2009. Hoc iter fuit tertius Circuitus Grandis birotarius continuus qui in Nederlandia coepit, cum Circuitus Hispaniae 2009 in Assen? coepit, et itidem Circuitus Italiae 2010 Amstelodami.